মতলব ব্যুরো ঃ মতলবে অপহরনের ২১ দিন পর স্কুল ছাত্রী সীমা আক্তার (১৪) সহ অপরহরনকারী মামুন (২০) কে গোপন সংবাদের ভিত্তিতে ও ফোন নেটওয়ার্কের মাধ্যমে গত ২৩ মে রাতে থানার ওসি (তদন্ত) মোঃ মিজানুর রহমান পাটওয়ারী সহ সঙ্গীয় ফোর্স নিয়ে ঢাকা গাজীপুর এলাকা থেকে তাদেরকে উদ্ধার করে মতলব দক্ষিণ থানায় নিয়ে আসে। থানা ও পারিবারিক সূত্রে জানা যায়, উপজেলার উপাদী গ্রামের সফিকুল ইসলাম মিয়াজীর মেয়ে সিমা আক্তার গত ৩ মে সকাল ৯টায় বিদ্যালয়ে  যাওয়ার পথে একই গ্রামের আব্দুর রাজ্জাক মিয়াজীর ছেলে মামুন মিজি সহ তার সহপাঠীরা সীমাকে অপহরন করে নিয়ে যায়। সীমা আক্তার বহরী উচ্চ বিদ্যালয়ের ৯ম শ্রেণীর ছাত্রী। ঘটনার দিন তার আত্মীয় স্বজন সীমা স্কুল থেকে ফিরে না আসায় বিভিন্ন জায়গায় খোঁজাখোজি করে জানতে পারে সীমাকে মামুনসহ তার সহপাঠীরা অপহরণ করে নিয়ে যায়। এ ব্যাপারে সীমার বাবা মোঃ সফিকুল ইসলাম বাদী হয়ে গত ৫ মে মামুন ও তার সহযোগী আঃ কুদ্দুছ মিয়াজী, মোঃ সবুজ প্রধান ও আঃ রাজ্জাক মিয়াজীকে আসামী করে ২০০৯সনের নারী ও শিশু নির্যাতন দমন (সংশোধিত ২০০৩) এর ৭/৯(১)/ ৩০ ধারায়  মতলব দক্ষিণ থানায় একটি মামলা দায়ের করেন। এলাকাবাসী সূত্রে জানা গেছে, সীমা ও মামুনের সাথে দীর্ঘদিন যাবৎ প্রেমের সম্পর্ক চলে আসছিল।